text: Minkavlere: Her går det fremragende
  07 december 2013 kl. 11.09
  De danske minkavlere jubler. De tjener rigtigt mange penge.
  På onsdag vil 1,5 mio. skind blive solgt på auktion.
  Minkavlerne er glade for tiden, og det har de grund til.
  612 kr. på skind var gennemsnitsprisen sidste år, og produktionsprisen er omkring 200 kr.
  Danmark er verdens største producent af minkskind. Danske minkskind er også de dyreste på verdensmarkedet, fordi kvaliteten af skindene er så god, at kunderne er villige til at betale mere.
  Danske minkavlere producerer hvert år omkring 14 millioner minkskind. Desuden bliver der produceret et mindre antal ræveskind, chinchillaskind og kaninskind i Danmark.
  